
	Legenda simbolurilor utilizate

		*	Procedura de consultare	
	***	Procedura de aprobare
	***I	Procedura legislativă ordinară (prima lectură)
	***II	Procedura legislativă ordinară (a doua lectură)
	***III	Procedura legislativă ordinară (a treia lectură)

(Procedura indicată se bazează pe temeiul juridic propus în proiectul de act.)







	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European și al Consiliului de modificare a Regulamentului (UE) 2024/1348 în ceea ce privește întocmirea unei liste a țărilor de origine sigure la nivelul Uniunii
(COM(2025)0186 – C10‑0069/2025 – 2025/0101(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2025)0186),
–	având în vedere articolul 294 alineatul (2) și articolul 78 alineatul (2) litera (d) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C10‑0069/2025),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere avizul Comitetului Economic și Social European,
–	având în vedere avizul Comitetului Regiunilor,
–	având în vedere articolul 60 din Regulamentul său de procedură,
–	având în vedere avizul Subcomisiei pentru drepturile omului,
–	având în vedere raportul Comisiei pentru libertăți civile, justiție și afaceri interne (A10‑0000/2025),
1.	adoptă poziția sa în primă lectură prezentată în continuare.



<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Considerentul 6</Article>
	

	Textul propus de Comisie
	Amendamentul

	(6)	Acest statut a fost acordat țărilor candidate la UE de către Consiliul European printr-o decizie unanimă, în urma unei recomandări din partea Comisiei Europene. În ceea ce privește, în special, criteriile politice pentru aderarea la UE, s-a constatat că țările candidate la aderarea la UE au avansat în direcția asigurării stabilității instituțiilor care garantează democrația, statul de drept, drepturile omului și respectarea și protecția minorităților. Prin urmare, se poate concluziona că țările terțe cărora li s-a acordat statutul de țară candidată la UE ar trebui desemnate drept țări de origine sigure, cu excepția cazului în care se aplică următoarele circumstanțe: există o amenințare gravă și individuală la adresa vieții sau a persoanei unui civil ca urmare a violenței generalizate în caz de conflict armat intern sau internațional în interiorul țării; având în vedere acțiunile țării, au fost adoptate măsuri restrictive în sensul părții a cincea titlul IV din Tratatul privind funcționarea Uniunii Europene; sau atunci când rata de recunoaștere a cererilor de azil la nivelul UE a solicitanților din țară este mai mare de 20 %.
	(6)	Acest statut a fost acordat țărilor candidate la UE de către Consiliul European printr-o decizie unanimă, în urma unei recomandări din partea Comisiei Europene. În ceea ce privește, în special, criteriile politice pentru aderarea la UE, s-a constatat că țările candidate la aderarea la UE au avansat în direcția asigurării stabilității instituțiilor care garantează democrația, statul de drept, drepturile omului și respectarea și protecția minorităților. Prin urmare, se poate concluziona că țările terțe cărora li s-a acordat statutul de țară candidată la UE ar trebui desemnate drept țări de origine sigure, cu excepția cazului în care se aplică oricare dintre următoarele circumstanțe: există o amenințare gravă și individuală la adresa vieții sau a persoanei unui civil ca urmare a violenței generalizate în caz de conflict armat intern sau internațional în interiorul țării, cu excepția cazului în care amenințarea este limitată la o anumită zonă geografică, iar civilii pot avea acces la protecție efectivă într-o altă parte a țării; având în vedere acțiunile țării care aduc atingere drepturilor și libertăților fundamentale și sunt relevante pentru desemnarea țării terțe drept țară de origine sigură, au fost adoptate măsuri restrictive în sensul părții a cincea titlul IV din Tratatul privind funcționarea Uniunii Europene; când rata de recunoaștere a cererilor de azil la nivelul UE a solicitanților din țară este mai mare de 20 %.


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 6 a (nou)</Article>
	

	Textul propus de Comisie
	Amendamentul

	
	(6a)	Pentru a asigura aplicarea uniformă a prezentului regulament în toate statele membre, este necesar să se stabilească un mecanism clar și coordonat pentru a stabili când o țară candidată la aderarea la Uniune nu ar mai trebui considerată o țară de origine sigură. Pentru a asigura securitatea juridică, Comisia ar trebui să efectueze evaluări periodice și obiective ale circumstanțelor relevante și, după caz, să comunice constatările sale statelor membre printr-o notificare oficială. Această notificare ar trebui să fie pusă la dispoziția publicului și să producă efecte în mod uniform în întreaga Uniune de la o dată specificată.


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Considerentul 11</Article>
	

	Textul propus de Comisie
	Amendamentul

	(11)	În ceea ce privește India, potrivit informațiilor furnizate de Agenția Uniunii Europene pentru Azil, 9 state membre desemnează în prezent India ca țară de origine sigură la nivel național, iar rata de recunoaștere a cererilor de azil la nivelul Uniunii pentru solicitanții din India a fost de 2 % în 2024. Țara a ratificat principalele instrumente internaționale în domeniul drepturilor omului. India este o republică constituțională și o democrație parlamentară. Nu există indicii privind expulzarea, îndepărtarea sau extrădarea cetățenilor din India către țări în care există riscul de pedeapsă cu moartea, de tortură, persecuție sau tratamente inumane sau degradante. În general, nu există niciun risc real de vătămare gravă în sensul articolului 15 din Regulamentul (UE) 2024/1347. Deși India menține pedeapsa cu moartea în dreptul său penal și nu a semnat Al doilea protocol facultativ la Pactul internațional cu privire la drepturile civile și politice, vizând abolirea pedepsei cu moartea, cu toate acestea, pedeapsa cu moartea nu a fost aplicată în practică din 2020. India a ratificat Convenția împotriva torturii și altor pedepse ori tratamente cu cruzime, inumane sau degradante. În India nu are loc niciun conflict armat și, prin urmare, nu există nicio amenințare din cauza violenței nediscriminatorii în situații de conflict armat intern sau internațional. În general, în sensul articolului 9 din Regulamentul (UE) 2024/1347 în țară nu există acte de persecuție.
	(11)	În ceea ce privește India, potrivit informațiilor furnizate de Agenția Uniunii Europene pentru Azil, 9 state membre desemnează în prezent India ca țară de origine sigură la nivel național, iar rata de recunoaștere a cererilor de azil la nivelul Uniunii pentru solicitanții din India a fost de 2 % în 2024. Țara a ratificat principalele instrumente internaționale în domeniul drepturilor omului. India este o republică constituțională și o democrație parlamentară. Nu există indicii privind expulzarea, îndepărtarea sau extrădarea cetățenilor din India către țări în care există riscul de pedeapsă cu moartea, de tortură, persecuție sau tratamente inumane sau degradante. În general, nu există niciun risc real de vătămare gravă în sensul articolului 15 din Regulamentul (UE) 2024/1347. Deși India menține pedeapsa cu moartea în dreptul său penal și nu a semnat Al doilea protocol facultativ la Pactul internațional cu privire la drepturile civile și politice, vizând abolirea pedepsei cu moartea, cu toate acestea, pedeapsa cu moartea nu a fost aplicată în practică din 2020. India a semnat Convenția împotriva torturii și altor pedepse ori tratamente cu cruzime, inumane sau degradante. În India nu are loc niciun conflict armat și, prin urmare, nu există nicio amenințare din cauza violenței nediscriminatorii în situații de conflict armat intern sau internațional. În general, în sensul articolului 9 din Regulamentul (UE) 2024/1347 în țară nu există acte de persecuție.


Or. <Original>{EN}en</Original>
</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Considerentul 16</Article>
	

	Textul propus de Comisie
	Amendamentul

	(16)	Cu toate acestea, având în vedere că, în general, nu există niciun risc de persecuție sau de vătămări grave, în sensul Regulamentului (UE) 2024/1347, în Bangladesh, Columbia, Egipt, India, Maroc și Tunisia, precum și Kosovo ca țară potențial candidată pentru aderarea la Uniune, după cum o demonstrează și ratele foarte scăzute de recunoaștere a cererilor de azil, acestea ar trebui desemnate drept țări de origine sigure la nivelul Uniunii.
	(16)	Având în vedere că, în general, nu există niciun risc de persecuție sau de vătămări grave, în sensul Regulamentului (UE) 2024/1347, în Bangladesh, Columbia, Egipt, India, Maroc și Tunisia, precum și Kosovo ca țară potențial candidată pentru aderarea la Uniune, după cum o demonstrează și ratele foarte scăzute de recunoaștere a cererilor de azil, se poate concluziona că acestea îndeplinesc criteriile pentru a fi desemnate drept țări de origine sigure la nivelul Uniunii. Acest lucru nu aduce atingere posibilității statelor membre de a desemna alte țări terțe drept țări de origine sigure la nivel național și posibilei desemnări viitoare a unor țări terțe suplimentare drept țări de origine sigure la nivelul Uniunii prin intermediul unor modificări viitoare ale Regulamentului (UE) 2024/1348.


Or. <Original>{EN}en</Original>
<TitreJust>Justificare</TitreJust>
Pentru a menține flexibilitatea Uniunii și a statelor sale membre în ceea ce privește răspunsul la evoluția circumstanțelor, este oportun să se clarifice că stabilirea unei liste comune a țărilor de origine sigure la nivelul Uniunii nu exclude posibilitatea ca statele membre să mențină sau să adopte desemnări naționale ale altor țări terțe drept sigure și nici nu exclude includerea viitoare a unor țări terțe suplimentare pe lista UE.
</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Considerentul 18</Article>
	

	Textul propus de Comisie
	Amendamentul

	(18)	Având în vedere că situația în materie de migrație se poate schimba rapid și că există o presiune sporită ca urmare a sosirilor de fluxuri de migrație mixtă cu o proporție ridicată a celor cu șanse scăzute de a primi protecție internațională, statele membre ar trebui să poată aplica motivul pentru accelerarea examinării cererilor, prevăzut la articolul 41 alineatul (1) litera (j) din Regulamentul (UE) 2024/1348, de la o dată anterioară datei generale de aplicare a regulamentului menționat. Acest lucru ar permite statelor membre să reacționeze rapid și flexibil la fluctuațiile fluxurilor de migrație. Având în vedere că este probabil ca cererile unor astfel de solicitanți să fie nefondate, tratarea lor rapidă în cadrul unei proceduri accelerate sau al unei proceduri la frontieră ar permite autorităților din domeniul azilului și migrației să evalueze mai eficient cererile reale, să ia decizii mai rapide și, prin urmare, să contribuie la o funcționare mai bună și mai credibilă a politicilor în materie de azil și returnare, cu respectarea deplină a drepturilor fundamentale.
	(18)	Având în vedere că situația în materie de migrație se poate schimba rapid și că există o presiune sporită ca urmare a sosirilor de fluxuri de migrație mixtă cu o proporție ridicată a celor cu șanse scăzute de a primi protecție internațională, statele membre ar trebui să poată aplica motivul pentru accelerarea examinării cererilor, prevăzut la articolul 42 alineatul (1) litera (j) din Regulamentul (UE) 2024/1348, de la o dată anterioară datei generale de aplicare a regulamentului menționat. Acest lucru ar permite statelor membre să reacționeze rapid și flexibil la fluctuațiile fluxurilor de migrație. Având în vedere că este probabil ca cererile unor astfel de solicitanți să fie nefondate, tratarea lor rapidă în cadrul unei proceduri accelerate sau al unei proceduri la frontieră ar permite autorităților din domeniul azilului și migrației să evalueze mai eficient cererile reale, să ia decizii mai rapide și, prin urmare, să contribuie la o funcționare mai bună și mai credibilă a politicilor în materie de azil și returnare, cu respectarea deplină a drepturilor fundamentale.


Or. <Original>{EN}en</Original>
</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 1 – litera a</Article>
<DocAmend2>Regulamentul (UE) 2024/1348</DocAmend2>
<Article2>Articolul 62 – alineatul 1 – partea introductivă</Article2>
	

	Textul propus de Comisie
	Amendamentul

	1.	Țările cărora li s-a acordat statutul de state candidate la aderarea la Uniune sunt desemnate drept țări de origine sigure la nivelul Uniunii, cu excepția cazului în care se aplică una dintre următoarele circumstanțe:
	1.	Țările cărora li s-a acordat statutul de state candidate la aderarea la Uniune sunt desemnate drept țări de origine sigure la nivelul Uniunii, cu excepția cazului în care li se aplică una dintre următoarele circumstanțe:


Or. <Original>{EN}en</Original>
</Amend>
<Amend>Amendamentul		<NumAm>7</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 1 – litera a</Article>
<DocAmend2>Regulamentul (UE) 2024/1348</DocAmend2>
<Article2>Articolul 62 – alineatul 1 – litera a</Article2>
	

	Textul propus de Comisie
	Amendamentul

	(a)	există o amenințare gravă și individuală la adresa vieții sau a persoanei unui civil ca urmare a violenței generalizate în caz de conflict armat intern sau internațional în interiorul țării;
	(a)	există o amenințare gravă și individuală la adresa vieții sau a persoanei unui civil ca urmare a violenței generalizate în caz de conflict armat intern sau internațional în interiorul țării, cu excepția cazului în care amenințarea este limitată la o anumită zonă geografică, iar civilii pot avea acces la protecție efectivă într-o altă parte a țării;


Or. <Original>{EN}en</Original>
</Amend>
<Amend>Amendamentul		<NumAm>8</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 1 – litera a</Article>
<DocAmend2>Regulamentul (UE) 2024/1348</DocAmend2>
<Article2>Articolul 62 – alineatul 1 – litera b</Article2>
	

	Textul propus de Comisie
	Amendamentul

	(b)	având în vedere acțiunile țării, au fost adoptate măsuri restrictive în sensul părții a cincea titlul IV din Tratatul privind funcționarea Uniunii Europene;
	(b)	având în vedere acțiunile țării care aduc atingere drepturilor și libertăților fundamentale și sunt relevante pentru desemnarea acestei țări terțe drept țară de origine sigură, astfel cum este prevăzută la articolul 61, au fost adoptate măsuri restrictive în sensul părții a cincea titlul IV din Tratatul privind funcționarea Uniunii Europene;


Or. <Original>{EN}en</Original>
</Amend>
<Amend>Amendamentul		<NumAm>9</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 1 – litera a</Article>
<DocAmend2>Regulamentul (UE) 2024/1348</DocAmend2>
<Article2>Articolul 62 – alineatul 1 – paragraful 1 a (nou)</Article2>
	

	Textul propus de Comisie
	Amendamentul

	
	Comisia evaluează periodic dacă vreuna dintre circumstanțele menționate la literele (a), (b) sau (c) se aplică unei țări candidate la aderarea la Uniune. În acest caz, Comisia transmite o notificare oficială statelor membre, specificând data de la care țara în cauză nu mai este considerată țară de origine sigură la nivelul Uniunii.


Or. <Original>{EN}en</Original>
<TitreJust>Justificare</TitreJust>
Pentru a asigura aplicarea uniformă a prezentului regulament în toate statele membre și pentru a oferi securitate juridică, este necesar să se stabilească un mecanism clar și coordonat pentru a stabili când o țară candidată la aderarea la Uniune nu ar mai trebui considerată o țară de origine sigură sau poate fi inclusă din nou pe listă după o suspendare.
</Amend>
<Amend>Amendamentul		<NumAm>10</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 1 – litera a</Article>
<DocAmend2>Regulamentul (UE) 2024/1348</DocAmend2>
<Article2>Articolul 62 – alineatul 1 – paragraful 1 b (nou)</Article2>
	

	Textul propus de Comisie
	Amendamentul

	
	De asemenea, Comisia transmite o notificare oficială statelor membre atunci când ajunge la concluzia că circumstanțele menționate la litera (a), (b) sau (c) nu se mai aplică. În astfel de cazuri, desemnarea țării ca țară de origine sigură la nivelul Uniunii poate fi restabilită, cu efect de la data indicată în notificare.


Or. <Original>{EN}en</Original>
<TitreJust>Justificare</TitreJust>
Pentru a asigura aplicarea uniformă a prezentului regulament în toate statele membre și pentru a oferi securitate juridică, este necesar să se stabilească un mecanism clar și coordonat pentru a stabili când o țară candidată la aderarea la Uniune nu ar mai trebui considerată o țară de origine sigură sau poate fi inclusă din nou pe listă după o suspendare.
</Amend>
<Amend>Amendamentul		<NumAm>11</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2 – litera a</Article>
<DocAmend2>Regulamentul (UE) 2024/1348</DocAmend2>
<Article2>Articolul 79 – alineatul 2</Article2>
	

	Textul propus de Comisie
	Amendamentul

	Cu toate acestea, articolul 59 alineatul (2) și articolul 61 alineatul (2) și alineatul (5) litera (b) se aplică de la data intrării în vigoare a Regulamentului (UE) .../... [de modificare a Regulamentului (UE) 2024/1348] în ceea ce privește aplicarea conceptului de „țară terță sigură” în conformitate cu articolele 36 și 37 din Directiva 2013/32/UE și a conceptului de „țară de origine sigură” în conformitate cu articolul 38 din Directiva 2013/32/UE.;
	Cu toate acestea, articolul 59 alineatul (2) și articolul 61 alineatul (2) și alineatul (5) litera (b) se aplică de la data intrării în vigoare a Regulamentului (UE).../... [de modificare a Regulamentului (UE) 2024/1348] în ceea ce privește aplicarea conceptului de «țară de origine sigură» în conformitate cu articolele 36 și 37 din Directiva 2013/32/UE și a conceptului de «țară terță sigură» în conformitate cu articolul 38 din Directiva 2013/32/UE.;


Or. <Original>{EN}en</Original>
</Amend></RepeatBlock-Amend>




[bookmark: _Toc210048606][bookmark: _Toc210978283]
EXPUNERE DE MOTIVE
Propunerea în cauză reprezintă un pas strategic și necesar în procesul de consolidare a capacității operaționale a Uniunii Europene în domeniul azilului și migrației, întrucât vizează consolidarea aplicării conceptului de țară de origine sigură, inclusiv prin intermediul unei liste de țări terțe de origine sigure la nivelul UE și anticipând aplicarea anumitor dispoziții ale Pactului privind azilul și migrația, în special cele cuprinse în Regulamentul (UE) 2024/1348, care instituie o procedură comună pentru protecția internațională în Uniune și abrogă Directiva 2013/32/UE („Regulamentul privind procedura de azil”), prevăzută în prezent pentru iunie 2026. 

Pe lângă desemnarea țărilor care au obținut statutul de țări candidate la aderarea la UE, precum și a țărilor potențial candidate la aderare ca țări de origine sigure la nivelul UE, și instituirea unei liste de țări de origine suplimentare considerate sigure la nivelul UE, cuprinsă în anexa II, propunerea de regulament prevede posibilitatea de a desemna țări de origine sigure, cu excepții pentru anumite părți ale teritoriului sau categorii de persoane clar identificabile, oferind astfel o mai mare flexibilitate statelor membre la nivel național și prevede posibilitatea de a prelucra cererile depuse de resortisanții țărilor terțe pentru care procentul deciziilor de acordare a protecției internaționale la nivelul UE este egal sau mai mic de 20 % în cadrul unei proceduri la frontieră sau al unei proceduri accelerate;

Într-un mediu geopolitic și migrator aflat în schimbare rapidă, Uniunea a inițiat cu hotărâre o schimbare de paradigmă în gestionarea fluxurilor de migrație, abandonând treptat abordările ineficiente ale modelelor din trecut. Această nouă orientare politică și normativă se bazează pe o viziune mai structurată, pragmatică și coerentă cu nevoile urgente în materie de securitate, eficiență și solidaritate și reflectă voința clară de a dota Uniunea cu instrumente comune, oportune și solide din punct de vedere juridic, capabile să abordeze provocările legate de migrație într-un mod sigur și sustenabil, cu respectarea deplină a principiilor fundamentale ale ordinii juridice europene. Propunerea respectă drepturile fundamentale și principiile recunoscute de Carta drepturilor fundamentale a UE, inclusiv dreptul la azil și protecția împotriva returnării, astfel cum se prevede la articolele 18 și 19.

Prin urmare, salutăm propunerea Comisiei, recunoscând valoarea sa strategică, care permite anticiparea celor mai urgente și operaționale dispoziții ale pactului, consolidând capacitatea Uniunii și a statelor sale membre de a acționa deja pe termen scurt.

Această accelerare în comparație cu calendarul inițial este justificată de necesitatea de a evita ca Uniunea și statele membre să rămână neechipate cu instrumente adecvate până în iunie 2026, într-un context în care presiunea migrației și încercările legate de returnări, de gestionarea frontierelor și de gestionarea cererilor de protecție internațională necesită răspunsuri rapide și eficace. În acest cadru, prezenta propunere de regulament, care vizează consolidarea aplicării practice a conceptului de „țară de origine sigură”, ca instrument-cheie pentru facilitarea și accelerarea examinării cererilor care sunt susceptibile de a fi nefondate și pentru asigurarea unei gestionări mai eficiente și mai credibile a sistemului european de azil, face parte din prezenta propunere. 
În acest context, se consideră că este esențial să se procedeze rapid la examinarea și aprobarea propunerii, evitându-se întârzierile care ar submina eficacitatea acesteia.
[bookmark: _Hlk209183937]Potrivit previziunilor, propunerea desemnează țările candidate și un potențial candidat (Kosovo) la aderarea la UE, precum și alte șase țări, Bangladesh, Columbia, Egipt, India, Maroc și Tunisia, ca țări de origine sigure la nivelul Uniunii. În temeiul Regulamentului privind procedura de azil, în cazul în care un solicitant de protecție internațională provine dintr-o țară de origine sigură, examinarea cererii sale este accelerată și finalizată în termen de maximum trei luni. În plus, în cazul în care solicitantul nu a fost încă autorizat să intre pe teritoriul statelor membre, un stat membru poate examina cererea în cadrul unei proceduri la frontieră.

Prin urmare, în ceea ce privește desemnările, suntem de acord cu decizia Comisiei de a include printre țările de origine sigure pe cele care au obținut statutul de țară candidată sau potențial candidată la aderarea la Uniunea Europeană. Considerăm că această alegere este corectă și coerentă cu cadrul juridic actual, deoarece se bazează nu numai pe o prezumție automată, ci și pe o analiză tehnică și pe mai multe niveluri efectuată de Agenția pentru Azil a Uniunii Europene (EUAA). Această analiză a evaluat în detaliu situația juridică, instituțională și a drepturilor fundamentale din fiecare țară, indiferent de calea sa de aderare.

Criteriile aplicate sunt cele prevăzute în Regulamentul privind condițiile de obținere a protecției internaționale (UE 2024/1347) și în Regulamentul privind procedura de azil în sine și includ verificarea absenței persecuției sistemice, a vătămărilor grave și a încălcărilor structurale ale drepturilor omului. Prin urmare, desemnarea se bazează pe parametri obiectivi, verificabili și armonizați la nivelul Uniunii, în deplină conformitate cu dreptul internațional și cu principiile fundamentale ale ordinii juridice europene.

În același timp, propunerea ia în considerare posibilitatea apariției unor probleme și, din acest motiv, este prevăzut un mecanism de revizuire dinamică a listei, care să permită suspendarea sau reintegrarea acestei desemnări, având în vedere evoluția situației. 
Cu toate acestea, pentru a garanta aplicarea uniformă a regulamentului în toate statele membre și o mai mare securitate juridică, se consideră oportun să se introducă unele modificări ale textului, atât pentru a justifica mai bine condițiile care justifică suspendarea, cât și pentru a institui un mecanism clar și coordonat pentru a stabili când o țară candidată la aderarea la Uniune nu mai poate fi considerată o țară de origine sigură sau poate fi reintegrată după o suspendare. Prin urmare, se consideră că Comisia ar trebui să efectueze evaluări periodice și obiective ale circumstanțelor relevante și să comunice în mod oficial rezultatul acestor evaluări statelor membre. Această notificare ar trebui să fie pusă la dispoziția publicului și să producă efecte în mod uniform în întreaga Uniune începând de la o dată specificată.

De asemenea, suntem de acord cu desemnarea țărilor enumerate în anexă, deoarece aceasta reprezintă un pas concret și necesar în direcția construirii unui sistem european de azil cu adevărat comun, coerent și funcțional. Subliniem încă o dată că orice desemnare se bazează pe o analiză tehnică aprofundată efectuată de EUAA, bazată pe surse calificate și criterii obiective definite în reglementările europene, care este transparentă și accesibilă, deoarece este pusă la dispoziția deputaților pe baza normelor în vigoare și cu acces la surse. 
Țările incluse au fost evaluate pe baza capacității lor de a asigura din punct de vedere structural absența persecuțiilor și a vătămărilor grave, precum și pe baza existenței unor mecanisme de protecție juridică și instituțională. Cu toate acestea, prezumția de siguranță rămâne relativă pentru persoana în cauză, în conformitate cu principiul evaluării individuale și cu dreptul la o cale de atac eficientă.

Ar trebui subliniat că desemnarea ca „țară de origine sigură” lasă un spațiu amplu pentru evaluarea individuală a cererilor și pentru dreptul fiecărui solicitant de a-și demonstra vulnerabilitatea sau riscul personal, în conformitate cu garanțiile prevăzute de legislația europeană. Cu alte cuvinte, propunerea nu elimină principiul evaluării individualizate, ci îl integrează într-un sistem mai eficient, care reduce riscul de abuz, permițând concentrarea resurselor în cazurile cele mai complexe și mai vulnerabile, care în prezent sunt penalizate în mod paradoxal. Aplicarea procedurilor accelerate nu echivalează cu un refuz al dreptului de azil, ci cu o raționalizare a sistemului, care suferă în prezent din cauza supraîncărcării și a încetinirii structurale.

De asemenea, precizăm că Comisia Europeană a solicitat EUAA să își concentreze analiza asupra unui număr limitat de țări, selectate pe baza unor criterii obiective, inclusiv o rată de recunoaștere mai mică de 5 %. Această abordare a făcut posibilă stabilirea unei liste scurte operaționale, care este utilă pentru începerea rapidă a procesului. Cu toate acestea, este clar că această listă nu epuizează aplicarea potențială a conceptului de țară de origine sigură. 
Acesta constituie un punct de plecare, care poate fi modificat și extins, având în vedere și alte elemente, inclusiv desemnările care figurează deja pe listele naționale ale multor state membre.

În concluzie, propunerea se încadrează pe deplin în viziunea strategică a reformei sistemului european de azil, care urmărește să depășească ineficiențele din trecut și să construiască un model bazat pe norme clare, cooperare între statele membre, securitate și protecția drepturilor fundamentale. Adoptarea timpurie a listei țărilor de origine sigure, împreună cu celelalte elemente ale propunerii, nu este doar un pas concret către un sistem mai credibil și eficient, ci și un semnal politic puternic: Uniunea este pregătită să acționeze pentru a aborda încercările legate de migrație cu rigurozitate, umanitate, eficacitate și previziuni. 
Sprijinirea acestei propuneri înseamnă alegerea unei Europe mai coerente cu valorile sale, sigură și justă. 
Aceasta înseamnă punerea în aplicare a unor soluții operaționale care să consolideze încrederea cetățenilor și cooperarea dintre statele membre. 

